
Δελτίο Τύπου
13 Απριλίου 2009
Νέα BMW X3 xDrive 18d: Υψηλή Ευελιξία, Άριστη Απόδοση. 

Νέα, πολύ οικονομική βασική έκδοση του επιτυχημένου Sports Activity Vehicle της BMW – μέση κατανάλωση καυσίμου σύμφωνα με τα πρότυπα Ε.Ε. 6.2 lit/100 km, εκπομπές CO2 165 g/km, πληρούν τις προδιαγραφές EU5.

Η συναρπαστική ευελιξία σε όλα τα εδάφη γίνεται τώρα πιο οικονομική από ποτέ. Με την εισαγωγή μιας νέας entry-level έκδοσης BMW X3, ο παγκοσμίως πιο επιτυχημένος κατασκευαστής premium AWD οχημάτων ορίζει και πάλι το πρότυπο απόδοσης στην κατηγορία SAV. 

Η νέα BMW X3 xDrive18d αντλεί ισχύ από τον 2.0 τετρακύλινδρο diesel 105 kW/143 hp. Η μέση κατανάλωση καυσίμου του νέου μοντέλου στον Ευρωπαϊκό κύκλο δοκιμών είναι μόλις 6.2 lit./100 km. Σε εκπομπές CO2, η αντιστοιχία είναι 165 grams/km. Αυτό σημαίνει ότι η BMW X3 είναι το πιο οικονομικό σε κατανάλωση AWD όχημα στην κατηγορία του και σε αυτό το τμήμα επιδόσεων. Όπως είναι αναμενόμενο, η  BMW X3 xDrive18d πληροί τις προδιαγραφές εκπομπών ρύπων EU5. 

Η πλήρης οδηγική απόλαυση και η έξοχη απόδοση καθιστούν τη BMW X3 γνήσια πρωτοπόρο, συμβάλλοντας σημαντικά στην παγκόσμια επιτυχία του αυτοκινήτου. Πραγματικά, η BMW X3 για πρώτη φορά εισήγαγε τα χαρακτηριστικά και τις αρετές ενός Sports Activity Vehicle σε μία νέα κατηγορία, και οι συνολικές πωλήσεις της X3 τώρα ξεπερνούν τις 500.000 μονάδες. Για πολύ καιρό, η BMW X3 ήταν το μοναδικό premium όχημα στην κατηγορία, και μέχρι σήμερα παραμένει η επιτομή της δυναμικής συμπεριφοράς στο δρόμο, αλλά και της ευελιξίας και έξοχης πρόσφυσης σε συνθήκες off road. Τελευταίο αλλά εξίσου σημαντικό, η BMW X3 προσφέρει μία απαράμιλλη ισορροπία επιδόσεων και οικονομίας καυσίμου στα πλαίσια της πολύ ανταγωνιστικής σειράς μοντέλων BMW X. 

Η προηγμένη τεχνολογία AWD, η ισχυρή πρόσφυση και η premium ποιότητα τώρα με ακόμα μεγαλύτερη συνολική οικονομία. 

Ο ελκυστικός συνδυασμός όλων αυτών των χαρακτηριστικών τώρα ενσαρκώνεται άριστα στη νέα BMW X3 xDrive18d. Τα πλεονεκτήματα της BMW, όπως η ευφυής τεχνολογία xDrive all-wheel-drive, η άμεση παραγωγή ισχύος κινητήρων diesel της BMW, και η απαράμιλλη ποιότητα ενός γνήσιου premium μοντέλου, τώρα συνδυάζονται με την βελτιωμένη οικονομία. 
Η BMW X3 xDrive18d αντλεί ισχύ από έναν τετρακύλινδρο πετρελαιοκινητήρα που χρησιμοποιεί αλουμινένιο στροφαλοθάλαμο και άμεσο ψεκασμό common rail, ενώ παράγει ισχύ 105 kW/143 hp στις 4000 rpm. Η μέγιστη ροπή των 350 Nm στις 1750 rpm διασφαλίζει πραγματικά υποδειγματική πρόσφυση και ελκτική ισχύ σε όλες τις συνθήκες. Η νέα BMW X3 xDrive18d επιταχύνει από στάση στα 100 km/h σε 10.3 δεύτερα και έχει τελική ταχύτητα 195 km/h. 

Σε συνδυασμό με τη φιλοσοφία BMW EfficientDynamics που προσφέρεται standard, η υποδειγματική συνολική απόδοση του πετρελαιοκινητήρα διασφαλίζει την έξοχη οικονομία της BMW X3 xDrive18d. Με μέση κατανάλωση καυσίμου μόλις 6.2 lit/100 km και εκπομπές CO2 165 grams / km, το νέο μοντέλο είναι ακόμα πιο οικονομικό και καθαρό από το προηγούμενο Νο 1 στην κλίμακα απόδοσης, και συγκεκριμένα την 130 kW/177 hp BMW X3 xDrive20d (6.5 lit/172 grams). Όπως ο ‘μεγαλύτερος αδερφός’ της οικογένειας, έτσι και η νέα BMW X3 xDrive18d πληροί τις προδιαγραφές εκπομπών ρύπων EU5. 

Η πολύ επιτυχημένη BMW X3: αποδοτική, αξιόπιστη, με διαχρονική αξία. 
Η εισαγωγή της νέας BMW X3 xDrive18d αυξάνει τον αριθμό εκδόσεων κινητήρων που διατίθενται από την BMW γι’ αυτό το SAV σε επτά. Ο πελάτης μπορεί να επιλέξει από τρία βενζινοκίνητα μοντέλα από 110 kW/150 hp μέχρι 200 kW/272 hp και τέσσερα μοντέλα diesel με αποκορύφωμα την 210 kW/286 hp BMW X3 xDrive35d, που είναι το πιο δυναμικό μοντέλο της σειράς. 

Όπως όλες οι εκδόσεις κινητήρων, έτσι και ο νέος BMW X3 xDrive18d διατίθεται επίσης standard με το σύστημα BMW xDrive all-wheel-drive system. Αυτό το σύστημα μόνιμης, ηλεκτρονικά ελεγχόμενης τετρακίνησης διασφαλίζει αξιόπιστη κατανομή ισχύος εμπρός/πίσω, που προάγει τη δυναμική συμπεριφορά στο δρόμο και την ασφαλή, σίγουρη πρόσφυση σε συνθήκες εκτός δρόμου, με την κινητήρια ισχύ να διοχετεύεται συνεχώς στους τροχούς όπου μπορεί να μετατραπεί πιο αποτελεσματικά σε πραγματική ελκτική πρόσφυση. 

Χάρη στα έξοχα χαρακτηριστικά του xDrive, η BMW παρέμεινε η παγκοσμίως η πιο επιτυχημένη κατασκευάστρια οχημάτων AWD στην κατηγορία premium και το 2008. 

Πέρα από τη θαυμάσια απόδοση και την εντυπωσιακή ευελιξία, η BMW X3 εγγυάται άριστη αξιοπιστία. Το 2009, για παράδειγμα, η X3 τιμήθηκε για δεύτερη συνεχόμενη φορά με το διάσημο βραβείο Yellow Angel Award από το Γερμανικό και, παγκοσμίως μεγαλύτερο κλαμπ αυτοκινήτου Allgemeine Deutsche Automobilclub (ADAC), για την υποδειγματική συνολική της ποιότητα. Βασισμένο στα ευρήματα των ομάδων οδικής βοήθειας του ADAC, γνωστών σε όλη τη Γερμανία ως “Yellow Angels”, αυτό το κορυφαίο κλαμπ αυτοκινήτου αναγνώρισε για μία ακόμα φορά την BMW X3, ως το πιο αξιόπιστο όχημα των Γερμανικών δρόμων. 

Τελευταίο, αλλά εξίσου σημαντικό, το SAV της BMW είναι επίσης πρώτο στην αξία μεταπώλησης. Στην κατηγορία οχημάτων off-road οι αναλυτές αγοράς της EurotaxSchwacke κατέταξαν την BMW X3 στη No 1 θέση στο AutomobilForecastIndex 2008, επιβεβαιώνοντας ότι από όλα τα οχήματα αυτής της κατηγορίας, το SAV της BMW παρουσιάζει τη μικρότερη απαξίωση.

ΜΟΝΟ ΓΙΑ ΔΗΜΟΣΙΟΓΡΑΦΟΥΣ

Διεύθυνση Εταιρικής Επικοινωνίας BMW Group Hellas.

Νίκος Ταγκούλης, Διευθυντής Εταιρικής Επικοινωνίας.

Τηλέφωνο: +30 2109118150, Fax: +30 210 9118007

e-mail: nikos.tagoulis@bmw.gr 

Βιβή Δαλάκου, Βοηθός Διευθυντή Εταιρικής Επικοινωνίας.

Τηλέφωνο: +30 2109118151, Fax: +30 210 9118007

e-mail:  stavroula.dalakou@partner.bmw.gr

































� EMBED Word.Document.8  ���























PAGE  

[image: image2.wmf] 

_1157981002.doc
[image: image1.png]






